દિલ્હી પ્રદેશ કોંગ્રેસ કમિટીના અધ્યક્ષ અજય માકને સેન્ટ્રલ દિલ્હીમાં સંત રવિદાસ ચૌક પર લોક સંપર્ક અભિયાન શરૂ કર્યું છે. એમણે દાવો કર્યો છે કે લોકો આમ આદમી પાર્ટી અને ભારતીય જનતા પાર્ટીથી કંટાળી ગયા છે. અજય માકને કહ્યું કે દિલ્હીની જનતા હવે બહુ સારી રીતે સમજી ગઈ છે કે દિલ્હીમાં અરવિંદ કેજરીવાલની સરકાર જૂઠા વાયદા કરનાર અને કામ ન કરનાર સરકાર છે, જ્યારે નરેન્દ્ર મોદી જુમલા આપે છે અને કામ કરવામાં સક્ષમ નથી.